**Obavještenje za odlazak na razmjenu u Rusiju**

Obavještavaju se studenti II i III godine oba studijska programa, da se i ove godine organizeje studentska razmjena sa ***Ruskim Novim Univerzitetom*** u **Moskv**i i da se mogu prijaviti za učešće u programu.

Programom razmjene predviđen je boravak u Moskvi u ljetnjem semestru, od februara do kraja juna mjeseca.

Pravo učešća u razmjeni imaju studenti II i III godine oba studijska programa. Prednost će imati student sa položenim ispitima i regulisanim smještajem u studentskom domu.

Broj mjesta za razmjenu je ograničen na 5 studenata. U slučaju da se za program prijavi više studenata, osim opšteg uspjeha, uzeće se u obzir i ocjena iz predmeta Ruski jezik.

Tokom decembra odnosno početkom januara 2018. godine**,** *Ruski Novi Univerzitet* dostavlja *Fakultetu za turizam i hotelijerstvo* u Kotoru spisak predmeta koji se u Moskvi mogu izučavati. Sa ponuđenog spiska student bira predmete koji po nazivu i sadržaju odgovaraju predmetima Fakulteta za turizam i hotelijerstvo u Kotoru IV ili VI semestra.

Smještaj u studentskom domu u Moskvi kao i knjige, besplatni su zastudente iz Crne Gore.

**Studenti snose troškove :**

- avionske karte

- dodatnog medicinskog osiguranja

- lične troškove (hrana, ulaznice, izlasci...).

**Besplatan** je smještaj u domu iknjige. Osim toga, dobijaju se i studentske potvrde na ime kojih se ostvaruju razni popusti.

Nakon što se izvrši odabir studenata za razmjenu, isti dobijaju potvrdu da će putovati, sa kojom mogu da se obrate za eventualna sponzorstva.

**Za one koji budu odabrani za razmjenu potrebno je pripremiti sljedeća dokumenta:**

- pasoš (koji mora biti važeći)

- vizu (na sajtu ambasade postoji formular koji treba ispuniti)

- 10 fotografija formata za pasoš

- potvrdu da ne boluju od virusa HIV

- nalaz fluorografije

Medicinsko osiguranje student mogu uplatiti u Crnoj Gori ili Rusiji.

Zainteresovani studenti su dužni da nastavniku ruskog jezika mr Dijani Radović, u terminima predavanja, dostave potvrdu o položenim ispitima iz Studentske službe i lične podatke (broj telefona i mail adresu) najkasnije **do 12.12.2017.**